מיכאל גולן

מיכאל גולן (נולד בשנת 1978) הוא איש עסקים ישראלי-צרפתי, מייסד חברת התקשורת הסלולרית "גולן טלקום" ומנכ"לה הראשון. החברה נמכרה בחודש אפריל 2017 לקבוצת "אלקטרה". נולד כמיכאל בוקובזה (בצרפתית: Michaël Boukobza) בפריז ב-1978 להורים יהודים שהיגרו לצרפת מתוניסיה. בעל תואר שני בניהול וכלכלה מאוניברסיטאות דופין (Dauphine) ו-ESCP Europe בפריז. בראשית דרכו המקצועית שימש בנקאי השקעות בבנק רוטשילד בפריז, ובהמשך בבנק מורגן סטנלי בלונדון. בינואר 2000 החל לעבוד עבור איל התקשורת הצרפתי קסבייה ניאל, כסמנכ"ל הכספים בחברה Iliad שהקים ניאל, בעלת מותג התקשורת Free(אנ').בהמשך מונה לתפקיד מנהל פעילות החברה, וב-2002 החל לכהן כמנכ"ל. החברה עסקה בשיווק חבילות תקשורת מסוג "טריפל" (טלפון, אינטרנט וטלוויזיה רב-ערוצית), ובתקופת ניהולו של גולן, גדל היקף מכירותיה מ-20 מיליון אירו ל-1.2 מיליארד יורו. ב-2007 עלה לישראל מטעמים ציוניים, ועברת את שם משפחתו ל"גולן". כמו כן, עם בואו לישראל, פנה אליו איש העסקים הצרפתי פטריק דרהי, בבקשה לייצגו בישראל. במשך שנתיים למד גולן את שוק התקשורת בישראל, והכין את הקרקע לרכישת חברת "HOT" בידי דרהי. עם הרכישה מונה לנציגו של דרהי בדירקטוריון החברה, ובהמשך אף מונה בה לתפקיד יועץ למנכ"ל. לאחר התפטרותו מ"הוט" שב לעבוד עם קסבייה ניאל, תחילה מונה לאחראי על ביצוע הרפורמה בעיתון "לה מונד" שרכש ניאל. ב-2010 הקים יחד עם ניאל את קבוצת התקשורת "גולן טלקום". החברה זכתה ביולי 2011 ברישיון להיות המפעילה הסלולרית החמישית בישראל, לאחר מכרז התדרים הסלולריים שיזם משרד התקשורת. גולן החזיק בשליטה בקבוצה, עם 50% ממניותיה. לאור מעורבותו בעבר של גולן בענייני חברת "מירס", בבעלות דרהי, ביקשה חברת "מירס" שהשתתפה אף היא במכרז, בינואר 2011, להוציא צו מניעה למניעת השתתפותו של מיכאל גולן במכרז התדרים הסלולריים, אך תביעה זו נדחתה בבית המשפט בפברואר 2011. בשנת 2011 נישא בישראל לדבורה וייל, היורשת של בית האופנה "וייל". בנובמבר 2015, הודיע שהוא מוכר את גולן טלקום לחברת סלקום תמורת 1.17 מיליארד שקלים חדשים. ב-12 באפריל 2016 רשות ההגבלים העסקיים דחתה רשמית את עסקת המיזוג בין החברות בטענה לכך שהמיזוג יפגע בתחרות ויוביל לעליית מחירים. בינואר 2017 נחתם הסכם לרכישת גולן טלקום על ידי חברת אלקטרה צריכה תמורת הסכום הנמוך משמעותית של 350 מיליון ש"ח. באפריל 2017 הושלמה הרכישה. תקשורת סלולרית בישראל אתר חברת "גולן טלקום" שלומית לן, ‏מיכאל גולן, 33, משיק רשת סלולרית. מה הנוסחה שלו?, באתר גלובס, 8 בדצמבר 2011 גאדג'טי משדר: פרק 5 (14.5.12) – ריאיון עם מיכאל גולן, מנכ"ל גולן-טלקום, באתר גאדג'טי, 15 במאי 2012 דרור גלוברמן, ‏"נישאר על 99 שקל לעולם ועד", באתר ‏מאקו‏, 17 במאי 2012 אילן גטניו והיאלי יעקבי, מהפכה? רק רציתי לתרום למדינה, באתר ישראל היום, 18 במאי 2012 יובל אביבי, ‏לא פראייר: כך מיתג עצמו מיכאל גולן כמי שלא עוסק במיתוג, באתר גלובס, 15 ביולי 2012 דפנה הראל כפיר וגד פרץ, ‏מנכ"ל גולן לא מסתפק בסלולר: מבטיח להשיק בתוך שנה את חבילת הטריפל הזולה בישראל, באתר גלובס, 11 בדצמבר 2014 גד פרץ, ‏מיכאל גולן: "אם תהיה הזדמנות לקנות חברה - נקנה אותה", באתר גלובס, 20 בינואר 2015 קרן מרציאנו, ‏גולן: "נתניהו וכחלון לא עשו מה שאני עשיתי בשביל המדינה", באתר ‏מאקו‏, 9 באפריל 2016 מובילים במשק, מיכאל גולן, באתר מובילים במשק, 20 מרץ 2017 שלומית לן, ‏החיים החדשים של מיכאל גולן: לאן נעלם "רובין הוד" של המהפכה הסלולרית ומה הוא מתכנן עכשיו?, באתר גלובס, 6 במרץ 2020 אמיתי זיו, "נחסוך לכם 3,500 שקל בשנה בהוצאות הסלולר", באתר הארץ, 27 בינואר 2011 שלומית לן, ‏מיכאל גולן, 33, משיק רשת סלולרית. מה הנוסחה שלו?, באתר גלובס, 8 בדצמבר 2011 מיכאל גולן והמהפכה בתחום הסלולר: רובין הוד מודרני | מובילי המשק, באתר themarketleaders.co.il (באנגלית) נחמה אלמוג, ‏מירס ביקשה צווי מניעה נגד שני פעילים בקבוצה שתתמודד מולה במכרז התדרים הסלולריים, באתר "אנשים ומחשבים", 18 בינואר 2011 יצחק דנון, הפסד לחברת מירס תקשורת - נדחתה בקשתה למתן צו מניעה כנגד אורן מוסט ומיכאל גולן, באתר Lawforums,‏ 1 בפברואר 2011 נחמיה שטרסלר, גם אני נפלתי ברשתו של מיכאל גולן, באתר הארץ, 12 באפריל 2016 הושלמה העסקה: אלקטרה היא הבעלים החדשים של גולן טלקום, באתר TheMarker‏, 5 באפריל 2017